莫春過吳松垂虹用聞人伯封韻
作者：李洪
朝代：宋

paragraphs: 具區吳松同一水，季鷹英靈呼不起。
波平風靜落日明，一碧青銅三萬里。
幻成水墨思范寬，點綴卧虹排雕欄。
曜晻楓林带煙雨，白鶴飛去何時還。
老子登臨屢春晚，胸吞雲夢極荒遠。
鞭笞鸞鳳恣遨遊，幾日蓬萊又清淺。
何時膾鱸平波秋，湘娥鼓瑟纖指柔。
却跨玉虹朝汗漫，誰能直釣無垂鈎。